14. Igangsætning af Naturplan - tillæg til Kommuneplan 2025-36 (Åben)
Tidl. politisk behandling
Forventet sagsgang
TM-U, PL-U, ØK, BY
Lovgrundlag
Planloven 
SAGENS INDHOLD
Byrådet skal i denne sag tage stilling til igangsætning af Naturplan 2025 med 
tilhørende tids- og aktivitetsplan. Naturplan 2025 vil blive udarbejdet som et tillæg til 
Kommuneplan 2025-36.
Udarbejdelsen af naturplanen vil ske med afsæt i den i Folketinget vedtagne Aftale om Implementering af 
et Grønt [adresse] samt anlægsblokken Naturplan for [adresse] (A-233ny) fra Budget 2025-28.
Aftale om Implementering af et Grønt [adresse] udmøntes for Favrskov Kommunes vedkommende 
altovervejende i en omlægningsplan for [adresse]. Her er [adresse] blevet 
pålagt at principgodkende den del af omlægningsplanen, som geografisk vedrører Favrskov Kommune, i 
december 2025. 
Naturplan 2025 har direkte sammenhæng med omlægningsplanen for [adresse], da de 
udpegede projekter i omlægningsplanen vil være sammenfaldende med den ændrede arealanvendelse, 
som præsenteres i naturplanen. 
Udarbejdelsen af naturplanen foreslås at ske efter den vedlagte tids- og aktivitetsplan. Heri beskrives en 
proces, hvor ”Forslag til Naturplan 2025 – Tillæg til Kommuneplan 2025-36” forventes fremlagt til politisk 
behandling i december 2025 med henblik på endelig vedtagelse i juni 2026. 
Naturplanen forventes at indeholde følgende elementer:

Den nuværende arealanvendelse 

Den nuværende arealplanlægning 

Målsætning for ændret arealanvendelse

Overblik over omlægningsprojekter

Opdateret arealplanlægning 

Ændringer i Kommuneplan 2025-36

Miljøvurdering af ændringerne. 
Det forventes, at der parallelt med udarbejdelsen af naturplanen vil tilgå nye statslige udmeldinger om 
målsætninger og virkemidler på baggrund af politiske aftaler, som endnu ikke er faldet helt på plads. Det 
kan derfor ikke udelukkes, at naturplanens forventede struktur kan forandre sig i løbet af 2025.   
VURDERING
Teknik og Miljø vurderer, at naturplanen vil sikre, at den i Folketinget vedtagne målsætning for 
arealomlægning planlægges med multifunktionalitet og brede samfundshensyn for øje. Naturplanen vil 
derfor 
arbejde 
med 
reduceret 
CO2e-udledning 
og 
kvælstofudvaskning, 
skovrejsning, 
[adresse]: EMN-2024-02668
Dok-ID: 3851454
Sagsbehandler: mabpe
Byråd
25. marts 2025  19:00
drikkevandsbeskyttelse, plads til vedvarende energianlæg, byudvikling, bæredygtig landbrugsproduktion 
og biodiversitet. 
Udover at levere en hensigtsmæssig udpegning understøtter naturplanen også selve implementeringen af 
arealomlægningen. Idet naturplanen udarbejdes som et tillæg til Kommuneplan 2025-36, sikres en 
overensstemmelse mellem omlægningsplanen for [adresse] og [adresse] 
kommuneplan. Derved undgås situationer, hvor en ønsket arealomlægning ikke kan realiseres på grund af 
modstridende udpegninger i kommuneplanen. 
Med udarbejdelsen af Naturplan 2025 går [adresse] skridtet videre i forhold til de statslige 
ambitioner for arealomlægningen ved allerede fra 2025 at indtænke bl.a. natur, skovrejsning og 
drikkevandsbeskyttelse i arealomlægningen, selvom indsatser for disse først kommer som krav fra år 2027. 
ØKONOMI
Udgifter til gennemførelse af analyser og udarbejdelse af naturplanen finansieres af det afsatte 
rådighedsbeløb på 500.000 kr. afsat til ”Naturplan for Favrskov” (A-233ny) i Budget 2025-28.
 
Naturplanen har herudover ingen direkte økonomiske konsekvenser for Favrskov Kommune.
Implementeringen af arealomlægningen sker som udgangspunkt via statslige tilskudsordninger. Hvis bliver 
relevant, at Favrskov Kommune går aktivt ind i realiseringen af konkrete projekter, strategiske opkøb og 
lignende, vil Byrådet blive forelagt selvstændige politiske sager herom. 
INDDRAGELSE
Jævnfør den vedlagte tids- og aktivitetsplan vil der i april/maj 2025 blive afholdt to informationsmøder i 
henholdsvis den vestlige og østlige del af kommunen. Den primære målgruppe for møderne er lodsejere, 
der ejer jord, som potentielt kan indgå i arealomlægningen. Formålet med møderne er at informere om 
proces og muligheder for arealomlægning samt at åbne for forslag fra lodsejere til konkrete 
arealomlægningsprojekter. På møderne vil Favrskov Kommunes partnerskabsaftale med landbruget blive 
præsenteret. Det foreslås, at der i regi af partnerskabsaftalen senere i processen afholdes lokale 
netværksarrangementer med lodsejere, hvor konkrete arealomlægningsprojekter drøftes mere detaljeret. 
I forbindelse med den senere godkendelse af ”Forslag til Naturplan 2025 – Tillæg til Kommuneplan 2025-
36”, vil planforslaget blive fremlagt i offentlig høring i minimum otte uger. Der foreslås afholdt et borgermøde 
i forbindelse med denne høring.
INDSTILLING
Direktøren for Teknik og Miljø indstiller til Byrådet:
1.
At arbejdet med ”Naturplan 2025 – Tillæg til Kommuneplan 2025-36” igangsættes med udgangspunkt 
i den vedlagte tids- og aktivitetsplan.
BESLUTNING
Teknik- og Miljøudvalget, 5. marts 2025:
Fraværende: Ingen
Indstilles godkendt. 
Plan- og Landdistriktsudvalget, 6. marts 2025:
Fraværende: Kirstine Gregersen
Indstilles godkendt. 
Økonomiudvalget, 18. marts 2025:
Fraværende: Ingen
Indstilles godkendt.
Byrådet, 25. marts 2025:
Fraværende: Frode Jørgensen
Godkendt.
Bilag

Tids- og aktivitetsplan for Naturplan 2025 (3857635)
